Neuvoston direktiivi 83/265/ETY, annettu 16 päivänä toukokuuta 1983, maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 77/728/ETY muuttamisesta



Virallinen lehti nro L 147 , 06/06/1983 s. 0011 - 0017

Suomenk. erityispainos Alue 13 Nide 12 s. 0185

Espanjank. erityispainos: Luku 13 Nide 14 s. 0065

Ruotsink. erityispainos Alue 13 Nide 12 s. 0185

Portugalink. erityispainos: Luku 13 Nide 14 s. 0065



NEUVOSTON DIREKTIIVI, annettu 16 päivänä toukokuuta 1983, maalien, lakkojen, painomusteiden, liimojen ja sen kaltaisten tuotteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 77/728/ETY muuttamisesta (83/265/ETY) EUROOPAN YHTEISÖJEN NEUVOSTO, JOKA ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), ottaa huomioon talous- ja sosiaalikomitean lausunnon(3), sekä katsoo, että on suotavaa korvata valmisteita koskevat erillisten direktiivien säännökset ja erityisesti direktiivien 73/173/ETY(4), sellaisena kuin se on viimeksi muutettuna direktiivillä 80/781/ETY(5), ja 77/728/ETY(6) säännökset yhdellä kaikkia valmisteita koskevalla direktiivillä; tällä hetkellä ei vielä ole mahdollista antaa tällaista direktiiviä; sillä välin on tarpeen muuttaa direktiiviä 77/728/ETY, direktiivin 77/728/ETY soveltamisalaan kuuluvien maalien, lakkojen, painomusteiden, liimojen ja näiden kaltaisten tuotteiden koostumuksessa on usein direktiivin 73/173/ETY soveltamisalaan kuuluvia liuottimia; monissa jäsenvaltioissa on kohdattu ongelmia saatettaessa näitä kahta direktiiviä osaksi kansallisia lainsäädäntöjä, koska kahdessa tekstissä on käytetty eri käsitteitä tarkoitettaessa samaa asiaa; on sen vuoksi tarpeen yhdenmukaistaa mahdollisuuksien mukaan kyseisten direktiivien sekä tekstit että niiden soveltamisala, direktiivin 77/728/ETY eri artikloissa olisi otettava huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annettuun neuvoston direktiiviin 67/548/ETY(7) direktiivillä 79/831/ETY(8) tehdyt muutokset, erityisesti siinä esitetyt vaaraluokat "erittäin myrkyllinen" ja "erittäin helposti syttyvä", direktiivin 77/728/ETY 3 artiklassa on valmisteiden luokittelua eri vaaraluokkiin koskevia säännöksiä; valmisteiden luokittelu myrkyllisten ja haitallisten luokkiin perustuu muun muassa direktiiviin 73/173/ETY; direktiivin 73/173/ETY alkuperäisessä toisinnossa ei mainita syövyttäviä ja ärsyttäviä liuottimia, eikä siinä siten ole voitu antaa näitä luokkia koskevia tietoja, direktiivin 73/173/ETY soveltamisalan laajentaminen syövyttäviin ja ärsyttäviin liuottimiin edellyttää vastaavaa muutosta direktiivin 77/728/ETY 3 artiklan 3 kohdan c ja d alakohtaan, ja direktiivin 77/728/ETY 3 artiklan 3 kohdan a alakohdan kolmannen luetelmakohdan teksti on osoittautunut vaikeasti tulkittavaksi; se olisi sen vuoksi muotoiltava uudelleen täsmällisemmäksi ja sitä olisi täydennettävä; samoista syistä olisi täydennettävä mainitun direktiivin 3 artiklan 3 kohdan b, c ja d alakohdan viimeistä luetelmakohtaa, ON ANTANUT TÄMÄN DIREKTIIVIN: 1 artikla Korvataan direktiivin 77/728/ETY 1-11 artikla seuraavasti: "1 artikla 1. Tämä direktiivi koskee: sellaisten tuotteiden - luokitusta, - pakkaamista ja - merkintöjä, joita käytetään - maaleina, lakkoina, painomusteina, pinnoitteina, liimoina, saumausaineina, kitteinä, tiivisteinä, pohjamaaleina, maalinpoistoaineina, rasvanpoistoaineina, taiteilijaväreinä ja irrotusaineina, - pintasuoja-aineina ja puunsuoja-aineina siltä osin kuin niistä ei säädetä yhteisön säännöksissä, sekä edellä mainittujen tuotteiden valmistuksessa käytettyjä vaarallisia valmisteita. 2. Tätä direktiiviä sovelletaan 1 kohdassa lueteltuihin, jäsenvaltioissa markkinoille saatettuihin valmisteisiin, joita pidetään direktiivin 67/548/ETY 2 artiklan 2 kohdan ja tämän direktiivin 3 artiklan mukaan vaarallisina. 3. Tätä direktiiviä sovelletaan myös liitteessä II lueteltuihin valmisteisiin. 4. Tässä direktiivissä sovelletaan direktiivin 67/548/ETY 2 artiklan määritelmiä lukuun ottamatta 1 kohdan c ja d alakohdassa ja 2 kohdan k alakohdassa mainittuja. 2 artikla 1. Tätä direktiiviä ei sovelleta: a) vaarallisten aineiden kuljetukseen rautateitse, maanteitse taikka vesi- tai ilmateitse; b) kolmansiin maihin vietäviksi tarkoitettuihin valmisteisiin; c) kauttakuljetettaviin, tullin tarkastamiin valmisteisiin silloin, kun niitä ei käsitellä tai jalosteta; d) kosmeettisiin valmisteisiin siltä osin kuin ne eivät kuulu kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1) soveltamisalaan; e) elintarvikkeiden ja rehujen lisäaineisiin, lannoitteisiin, pestisideihin siltä osin kuin näiden valmisteiden luokittelua, pakkaamista ja merkintöjä koskevat yhteisön direktiivit ovat voimassa, ei kuitenkaan silloin kuin kyseisissä direktiiveissä nimenomaisesti viitataan tähän direktiiviin; f) aineisiin, jotka ovat jätteiden muodossa ja jotka kuuluvat jätteistä 15 päivänä heinäkuuta 1975 annetun neuvoston direktiivin 75/442/ETY (2) ja myrkyllisistä ja vaarallisista jätteistä 20 päivänä maaliskuuta 1978 annetun neuvoston direktiivin 78/319/ETY (3) soveltamisalaan. 2. Tämän direktiivin 5-7 artiklaa ei sovelleta astioihin, jotka sisältävät puristettua, nesteytettyä tai paineen alla liuotettua kaasua, lukuun ottamatta aerosoleja sellaisena kuin ne määritellään aerosoleja koskevan jäsenvaltioiden lainsäädännön lähentämisestä 20 päivänä toukokuuta 1975 annetun neuvoston direktiivin 75/324/ETY (4) 2 artiklassa. (1) EYVL N:o L 262, 27.9.1976, s. 169 (2) EYVL N:o L 194, 25.7.1975, s. 39 (3) EYVL N:o L 84, 31.3.1978, s. 43 (4) EYVL N:o L 147, 9.6.1975, s. 40 3 artikla 1. Tämän direktiivin soveltamisalaan kuuluvien valmisteiden osalta olisi otettava huomioon direktiivin 67/548/ETY liitteessä I luetellut vaaralliset aineet siltä osin kuin niiden pitoisuudet ylittävät seuraavissa kohdissa vahvistettavat raja-arvot, olivat ne sitten epäpuhtauksien tai lisäaineiden muodossa. 2. Jäljempänä esitetyt pitoisuudet painoprosentteina suhteessa valmisteen kokonaispainoon. 3. a) Myrkyllisinä pidetään: - valmisteita, jotka sisältävät direktiivissä 73/173/ETY myrkylliseksi luokiteltua liuotinta tai liuotinten seosta, jolloin kunkin liuottimen prosenttiosuus lasketaan suhteessa valmisteen kokonaispainoon 2 kohdan mukaisesti, tai - valmisteita, jotka sisältävät vähintään yhtä tämän direktiivin liitteessä I myrkyllisiksi luokitelluista aineista, jonka pitoisuus ylittää vastaavan "myrkyllinen"-luokituksen arvon, tai - valmisteita, jotka sisältävät yhtä tai useampaa ainetta, jota ei mainita tämän direktiivin liitteessä I eikä direktiivissä 73/173/ETY, mutta joka luokitellaan erittäin myrkylliseksi direktiivin 67/548/ETY liitteessä I ja jossa kokonaispitoisuus on yli 1 %. Aine otetaan huomioon kokonaispitoisuutta laskettaessa ainoastaan, jos sen pitoisuus ylittää 0,2 %. b) Haitallisina pidetään: - valmisteita, jotka sisältävät direktiivissä 73/173/ETY haitalliseksi luokiteltua liuotinta tai liuotinten seosta, jolloin kunkin liuottimen prosenttiosuus lasketaan suhteessa valmisteen kokonaispainoon 2 kohdan mukaisesti, tai - valmisteita, jotka sisältävät vähintään yhtä tämän direktiivin liitteessä I haitallisiksi luokitelluista aineista, pitoisuutena, joka on "haitallinen"-luokituksen vastaavien arvojen rajoissa, tai - valmisteita, jotka sisältävät yhtä tai useampaa ainetta, jota ei mainita tämän direktiivin liitteessä I eikä direktiivissä 73/173/ETY, mutta joka luokitellaan haitalliseksi direktiivin 67/548/ETY liitteessä I ja jonka kokonaispitoisuus on yli 10 %. Aine otetaan huomioon kokonaispitoisuutta laskettaessa ainoastaan, jos sen pitoisuus ylittää 1 %. c) Syövyttävinä pidetään: - valmisteita, jotka sisältävät direktiivissä 73/173/ETY syövyttäväksi luokiteltua liuotinta tai liuotinten seosta, jolloin kunkin liuottimen prosenttiosuus lasketaan suhteessa valmisteen kokonaispainoon 2 kohdan mukaisesti, tai - valmisteita, jotka sisältävät vähintään yhtä tämän direktiivin liitteessä I syövyttäviksi luokitelluista aineista pitoisuutena, joka ylittää vastaavan "syövyttävä"-luokituksen arvon, tai - valmisteita, jotka sisältävät yhtä tai useampaa ainetta, jota ei mainita tämän direktiivin liitteessä I eikä direktiivissä 73/173/ETY, mutta joka luokitellaan syövyttäväksi direktiivin 67/548/ETY liitteessä I ja jonka kokonaispitoisuus on yli 5 %. Aine otetaan huomioon kokonaispitoisuutta laskettaessa ainoastaan, jos sen pitoisuus ylittää 1 %. d) Ärsyttävinä pidetään: - valmisteita, jotka sisältävät direktiivissä 73/173/ETY ärsyttäväksi luokiteltua liuotinta tai liuotinten seosta, jolloin kunkin liuottimen prosenttiosuus lasketaan suhteessa valmisteen kokonaispainoon 2 kohdan mukaisesti, tai - valmisteita, jotka sisältävät vähintään yhtä tämän asetuksen liitteessä I ärsyttäviksi luokitelluista aineista pitoisuutena, joka on "ärsyttävä"-luokituksen vastaavien arvojen rajoissa, tai - valmisteita, jotka sisältävät yhtä tai useampaa ainetta, jota ei mainita tämän direktiivin liitteessä I eikä direktiivissä 73/173/ETY, mutta joka luokitellaan ärsyttäväksi direktiivin 67/548/ETY liitteessä I ja jonka kokonaispitoisuus on yli 5 %. Aine otetaan huomioon kokonaispitoisuutta laskettaessa ainoastaan, jos sen pitoisuus on suurempi kuin 2 %. e) Hapettavina pidetään: - valmisteita, jotka sisältävät vähintään yhtä tämän asetuksen liitteessä I hapettavaksi luokitelluista aineista pitoisuutena, joka sisältyy "hapettava"-luokitusta vastaavaan raja-arvojen alueeseen, tai - valmisteita, jotka sisältävät yhtä tai useampaa ainetta, jota ei mainita tämän direktiivin liitteessä I, mutta joka luokitellaan hapettavaksi direktiivin 67/548/ETY liitteessä I ja jonka kokonaispitoisuus on yli 25 %. f) Erittäin syttyvinä pidetään: nestemäisiä valmisteita, joiden leimahduspiste on jonkin direktiivin 67/548/ETY liitteessä V olevassa A osassa selostetun koemenetelmän mukaisesti määritettynä alle 0 °C ja jonka kiehumispiste on enintään 35 °C. g) Helposti syttyvinä pidetään: nestemäisiä valmisteita, joiden leimahduspiste jonkin direktiivin 67/548/ETY liitteessä V olevassa A osassa kuvatun koemenetelmän mukaisesti määritettynä on alle 21 °C. h) Syttyvinä pidetään: nestemäisiä valmisteita, joiden leimahduspiste jonkin direktiivin 67/548/ETY liitteessä V olevassa A osassa kuvatun koemenetelmän mukaisesti määritettynä on välillä 21 °C-55 °C. 4. Aerosolivalmisteiden osalta sovelletaan direktiivin 75/324/ETY liitteessä olevan 1.8 ja 2.2 kohdan c alakohdassa selostettuja syttyvyyttä koskevia perusteita. 4 artikla Jäsenvaltioiden on toteutettava tarvittavat toimenpiteet sen varmistamiseksi, että 1 artiklassa tarkoitettuja valmisteita voidaan saattaa markkinoille ainoastaan, jos ne ovat tämän direktiivin säännösten ja sen liitteiden määräysten mukaisia. 5 artikla Jäsenvaltioiden on toteutettava tarvittavat toimenpiteet sen varmistamiseksi, että vaarallisia valmisteita (maalit, lakat, painomusteet, liimat ja sen kaltaiset tuotteet) voidaan saattaa markkinoille ainoastaan, jos niiden pakkaukset ja sulkimet vastaavat direktiivin 67/548/ETY 15 artiklan vaatimuksia. 6 artikla 1. Jäsenvaltioiden on toteutettava tarvittavat toimenpiteet sen varmistamiseksi, että 1 artiklassa tarkoitettuja valmisteita voidaan saattaa markkinoille ainoastaan, kun niiden pakkaukset vastaavat merkintöjensä osalta jäljempänä mainittuja vaatimuksia. 2. Edellä 3 artiklan mukaisesti vaarallisena pidetyn valmisteen pakkaukseen on merkittävä selvästi luettavasti ja pysyvästi seuraavat tiedot: a) valmisteen kaupallinen nimi tai kuvaus; b) valmisteen erittäin myrkyllisen (myrkyllisten), myrkyllisen (myrkyllisten), haitallisen (haitallisten) ja/tai syövyttävän (syövyttävien) ainesosan (ainesosien) nimi, jos niiden pitoisuus ylittää 3 artiklassa mainitut alimmat raja-arvot; ärsyttävien ainesosien kemiallinen nimi, jos näiden ainesosien pitoisuus ylittää 3 artiklassa mainitut raja-arvot silloin, kun valmiste ei sisällä tämän lisäksi erittäin myrkyllisiä, myrkyllisiä, haitallisia tai syövyttäviä ainesosia; erittäin myrkyllisen (myrkyllisten) tai myrkyllisen (myrkyllisten) pitoisuudeltaan yli 0,2 % olevan liuottimen (liuottimien) kemiallinen nimi ja haitallisten, syövyttävien ja ärsyttävien liuottimien kemiallinen nimi direktiivin 73/173/ETY 5 artiklan 2 kohdan b alakohdan mukaisesti, jokaisen liuottimen prosenttiosuuden ollessa laskettu suhteessa valmisteen kokonaispainoon; kemiallisen nimen on oltava jokin direktiivin 67/548/ETY liitteen I luettelossa olevista nimityksistä; edellisissä alakohdissa tarkoitettujen ainesosien kemiallisten nimien mainitseminen ei ole välttämätöntä, jos valmiste on luokiteltu yksinomaan erittäin syttyväksi, helposti syttyväksi tai syttyväksi; c) valmistajan tai muun kyseisen valmisteen markkinoille saattavan henkilön nimi ja osoite; d) direktiivin 67/548/ETY 16 artiklan 2 kohdan c alakohdan ja sen liitteen V mukaiset valmisteen varoitusmerkit, siltä osin kuin niistä säädetään tässä direktiivissä, sekä tiedot vaaroista, ja aerosolivalmisteiden osalta direktiivin 75/324/ETY liitteessä olevan 1.8 ja 2.2 kohdan c alakohdan mukaisesti syttyvyysvaaran osalta; e) valmisteen käyttöä koskevat varoituslausekkeet; f) valmisteen käyttöä koskevat turvallisuustoimenpidelausekkeet. 3. Erityisiä vaaroja koskevien ilmoitusten on oltava direktiivin 67/548/ETY liitteessä III esitettyjen ilmoitusten mukaisia ja valmistajan tai muun kyseisen valmisteen markkinoille saattavan henkilön tai, jos kyseessä on valmiste, jolta edellytetään hyväksyntää, toimivaltaisen viranomaisen on annettava nämä ilmoitukset. Jos valmiste kuuluu samanaikaisesti useampaan vaaraluokkaan, näiden ilmoitusten on käsitettävä kaikki valmisteeseen liittyvät pääasialliset vaarat. Lausekkeista ei tarvitse mainita enempää kuin neljä. 4. Turvallisuusohjeita koskevien ilmoitusten on oltava direktiivin 67/548/ETY liitteessä IV esitettyjen ilmoitusten mukaisia ja valmistajan tai muun kyseisen valmisteen markkinoille saattavan henkilön tai, jos kyseessä on valmiste, jolta edellytetään hyväksyntää, toimivaltaisen viranomaisen on annettava nämä ilmoitukset. Lausekkeista ei tarvitse mainita enempää kuin neljä. 5. Pakkaukseen on liitettävä valmisteiden käyttöä koskevat turvallisuusohjeet, jos niitä on käytännön syistä mahdotonta sijoittaa pakkausmerkintään tai itse pakkaukseen. 6. Ärsyttävien, helposti syttyvien, syttyvien ja hapettavien valmisteiden osalta ei ole tarpeen ilmoittaa erityisiä vaaroja ja turvallisuusohjeita, jos pakkauksen sisältö ei ylitä 125 millilitraa. Sama koskee samoja määriä haitallisia valmisteita, jotka eivät ole yleisön saatavilla vähittäismyynnissä. Liitteessä II lueteltujen valmisteiden osalta tätä raja-arvoa ei sovelleta, jollei toisin säädetä. Liitteessä II lueteltuja aineita sisältävien valmisteiden osalta on lisäksi mainittava niitä koskevat erityiset ilmoitukset. Ruiskuttamalla käytettäväksi tarkoitettuja valmisteita koskevat vaadittavat turvallisuusohjeet on mainittava. 7. Kun valmisteelle annetaan useampi kuin yksi varoitusmerkki: - T-merkin ollessa pakollinen X- ja C-merkit ovat vapaaehtoisia, jollei liitteessä I toisin määrätä, - C-merkin ollessa pakollinen X-merkki on vapaaehtoinen, - E-merkin ollessa pakollinen F- ja O-merkit ovat vapaaehtoisia. 8. Jos valmiste luokitellaan sekä haitalliseksi että ärsyttäväksi, se on merkittävä haitalliseksi ja sen sekä haitallinen että ärsyttävä luonne on mainittava riittävin varoituslausekkein direktiivin 67/548/ETY liitteen III mukaisesti. 9. Ilmoituksia kuten "myrkytön", "haitaton" tai muita vastaavia ilmoituksia ei saa olla tämän direktiivin soveltamisalaan kuuluvien valmisteiden merkinnöissä tai pakkauksissa. 7 artikla 1. Jos tämän direktiivin 6 artiklassa vaaditut maininnat ovat etiketissä, se on kiinnitettävä pysyvästi yhdelle tai useammalle pakkauksen sivulle siten, että merkinnän teksti on luettavissa vaakasuorassa pakkauksen ollessa tavanomaisessa asennossa. Etiketin koon on oltava seuraavien mittojen mukainen: Pakkauksen tilavuus Koko (millimetreinä) jos mahdollista - enintään kolme litraa: vähintään 52 × 74, - yli kolme litraa mutta enintään 50 litraa: vähintään 74 × 105 - yli 50 litraa mutta enintään 500 litraa: vähintään 105 × 148 - yli 500 litraa: vähintään 148 × 210. Jokaisen merkin on peitettävä vähintään kymmenesosa etiketin pinta-alasta, ei kuitenkaan vähempää kuin 1 cm². Etiketin koko takapinnan on oltava kiinni välittömästi valmisteen sisältävässä pakkauksessa. Nämä koot on tarkoitettu sisältämään yksinomaan tässä direktiivissä vaaditut tiedot ja mahdollisesti hygieniaa ja turvallisuutta koskevat lisätiedot. 2. Erillistä etikettiä ei vaadita, jos tiedot käyvät selvästi ilmi itse pakkauksesta 1 kohdassa säädettyjen yksityiskohtaisten sääntöjen mukaisesti. 3. Etiketin, tai 2 kohdan tapauksessa pakkauksen, värin ja ulkonäön on oltava sellainen, että vaaraa osoittava merkki ja sen tausta erottuvat selvästi. 4. Jäsenvaltiot voivat määrätä, että niiden alueella voidaan saattaa markkinoille vain sellaisia vaarallisia valmisteita, joiden merkinnöissä on käytetty virallista (virallisia) kieltä (kieliä). 5. Tässä direktiivissä säädettyjä merkintää koskevia vaatimuksia pidetään täytettyinä, kun: a) yhden tai useamman sisäkkäisen pakkauksen sisältävän pakkauksen uloimpaan pakkaukseen on tehty vaarallisten aineiden kuljetusta koskevien kansainvälisten sääntöjen mukaiset merkinnät ja sisäpak- kauksiin tämän direktiivin mukaiset merkinnät; b) yhden pakkauksen ollessa kyseessä siihen on tehty vaarallisten aineiden kuljetusta koskevien kansainvälisten sääntöjen ja 6 artiklan 2 kohdan a, b, c, e ja f alakohdan mukaiset merkinnät. Kun vaarallisia valmisteita ei viedä jäsenvaltion alueen ulkopuolelle, merkinnät voidaan tehdä kansallisia säännöksiä noudattaen vaarallisten aineiden kuljetusta koskevien kansainvälisten sääntöjen sijaan. 8 artikla 1. Jäsenvaltiot voivat sallia: a) että 6 artiklassa säädetyt merkinnät tehdään jollakin muulla sopivalla tavalla niihin pakkauksiin, jotka kooltaan tai muilta ominaisuuksiltaan ovat sellaisia, ettei niihin voida tehdä merkintöjä 7 artiklan 1 ja 2 kohdan mukaisesti; b) että poiketen siitä, mitä 6 ja 7 artiklassa säädetään, muiden kuin erittäin myrkyllisten ja myrkyllisten valmisteiden pakkauksiin voidaan tehdä merkinnät jollakin muulla tavalla, jos näiden pakkausten sisältämä määrä on vähäinen eikä aiheuta vaaraa valmisteita käsitteleville tai sen kanssa muuten tekemisiin joutuville henkilöille. 2. Jäsenvaltioiden, jotka käyttävät hyväkseen 1 kohdassa säädettyjä mahdollisuuksia, on ilmoitettava asiasta viipymättä komissiolle. 9 artikla Jäsenvaltiot eivät saa tässä direktiivissä tarkoitettuja luokitusta, pakkaamista ja merkintöjä koskevin perustein kieltää, rajoittaa tai estää tämän direktiivin säännösten ja sen liitteiden määräysten mukaisten aineiden markkinoille saattamista. 10 artikla 1. Jos jäsenvaltiolla on yksityiskohtaista näyttöä siitä, että tietty vaarallinen aine, vaikka se täyttää tämän direktiivin vaatimukset, aiheuttaa vaaraa turvallisuudelle tai terveydelle, jäsenvaltio voi tilapäisesti kieltää tai asettaa erityisiä edellytyksiä tämän aineen markkinoille saattamiselle alueellaan. Sen on viipymättä ilmoitettava asiasta komissiolle ja muille jäsenvaltioille ja perusteltava päätöksensä. 2. Komission on kuultava asianomaisia jäsenvaltioita kuuden viikon kuluessa ja annettava sen jälkeen viipymättä lausuntonsa sekä toteutettava tarvittavat toimenpiteet. 3. Jos komissio katsoo, että tähän direktiiviin on tarpeen tehdä teknisiä mukautuksia, komissio tai neuvosto säätää näistä mukautuksista direktiivin 67/548/ETY 21 artiklassa säädettyä menettelyä noudattaen; tällaisessa tapauksessa suojatoimenpiteet toteuttanut jäsenvaltio voi pitää ne voimassa, kunnes kyseiset mukautukset tulevat voimaan. 11 artikla Tämän direktiivin liitteiden tekniikan kehitykseen mukauttamiseksi tarvittavat muutokset tehdään direktiivin 67/548/ETY 21 artiklassa säädettyä menettelyä noudattaen. Myös määritysmenetelmistä säädetään tätä menettelyä noudattaen." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 12 kuukauden kuluessa sen tiedoksi antamisesta ja ilmoitettava tästä komissiolle viipymättä(9). 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä toukokuuta 1983. Neuvoston puolesta Puheenjohtaja I. KIECHLE (1) EYVL N:o C 156, 25.6.1981, s. 8 (2) EYVL N:o C 125, 17.5.1982, s. 148 (3) EYVL N:o C 310, 30.11.1981, s. 31 (4) EYVL N:o L 189, 11.7.1973, s. 7 (5) EYVL N:o L 229, 30.8.1980, s. 57 (6) EYVL N:o L 303, 28.11.1977, s. 23 (7) EYVL N:o 196, 16.8.1967, s. 1 (8) EYVL N:o L 259, 15.10.1979, s. 10 (9) Tämä direktiivi on annettu jäsenvaltioiden tiedoksi 19 päivänä toukokuuta 1983.